|  |
| --- |
| **Bilanci i Energjisë Elektrike**  Metadata Referenciale në format Euro SDMX Metadata Structure  (ESMS)  INSTAT |

Metadata Referenciale

[1. Kontakt 2](#_Toc65224559)

[2. Përditësimi i metadatave 2](#_Toc65224560)

[3. Paraqitja statistikore 2](#_Toc65224561)

[4. Njësia matëse 4](#_Toc65224562)

[5. Periudha e referencës 4](#_Toc65224563)

[6. Mandati institucional 4](#_Toc65224564)

[7. Konfidencialiteti 5](#_Toc65224565)

[8. Politika e botimit 5](#_Toc65224566)

[9. Shpeshtësia e shpërndarjes 6](#_Toc65224567)

[10. Aksesi në të dhëna dhe qartësia 6](#_Toc65224568)

[11. Manaxhimi i cilësisë 7](#_Toc65224569)

[12. Rëndësia 7](#_Toc65224570)

[13. Saktësia dhe besueshmëria 8](#_Toc65224571)

[14. Afatet kohore dhe përpikmëria 8](#_Toc65224572)

[15. Koherenca dhe Krahasueshmëria 8](#_Toc65224573)

[16. Kostoja dhe ngarkesa 9](#_Toc65224574)

[17. Rishikimi i të dhënave 9](#_Toc65224575)

[18. Përpunimi statistikor 9](#_Toc65224576)

[19. Komente 10](#_Toc65224577)

[Aneks 10](#_Toc65224578)

|  |  |
| --- | --- |
| 1. Kontakt | |
| 1.1. Institucioni i kontaktit | Instituti i Statistikave, INSTAT |
| 1.2. Njësia e kontaktit | Drejtoria e Statistikave Ekonomike, Sektori i Statistikave Strukturore |
| 1.3. Personi i kontaktit | Elma Çali |
| 1.4. Funksioni i personit të kontaktit | Specialist në Sektorin e Statistikave Strukturore |
| 1.5. Adresa postare | Rr. Vllazën Huta, Ndërtesa 35, Hyrja 1, Tiranë, Shqipëri |
| 1.6. Adresa elektronike (e-mail) | [ecali@instat.gov.al](mailto:ecali@instat.gov.al) |
| 1.7. Numri i telefonit | + 355 (4)2 2233358/249 |
| 1.8. Numri i faksit | +(355) 4 2228300 |
| 2. Përditësimi i metadatave | |
| 2.1. Çertifikimi i fundit i metadatës | 03.03.2021 |
| 2.2. Publikimi i fundit i metadatës | 05.03.2020 |
| 2.3. Përditësimi i fundit i metadatës | 03.03.2021 |
| 3. Paraqitja statistikore | |
| 3.1. Përshkrimi i të dhënave | Statistikat mbi energjinë elektrike prodhohen me periodicitet tremujorë dhe vjetorë (të detajuara sipas muajve), bazuar në burimet administrative mbi sasinë e energjisë elektrike në vend.  Në bazë të këtyre statistikave hartohet Bilanci i Energjisë Elektrike. Të dhënat i referohen prodhimit, shkëmbimit, konsumit dhe humbjeve të energjisë elektrike. |
| 3.2. Sistemi i klasifikimit | Nuk është e aplikueshme për aktivitetin statistikor. |
| 3.3. Mbulimi i sektorit | Bilanci i Energjisë Elektrike jep informacion statistikor mbi prodhimin neto vendas të energjisë elektrike, importin dhe eksportin bruto të energjisë elektrike, humbjet në rrjet si edhe konsumin final në vendin tonë.  Statistikat për energjinë elektrike publikohen për periudha tremujore nga të dhënat mujore të grumbulluara prej burimeve administrative si:  KESH sh.a është shoqëri e pavarur shtetërore që prodhon, transformon dhe kryen shitjen dhe blerjen e energjisë elektrike;   * OSHEE sh.a është shoqëri e pavarur shtetërore që kryen furnizimin, shitjen e energjisë elektrike si edhe operimin dhe menaxhimin e rrjetit të shpërndarjes; * OST sh.a është shoqëri e pavarur shtetërore që operon në sistemin e transmetimit të energjisë elektrike, nga pikëpamja fizike dhe e shpërndarjes. OST sh.a garanton kapacitetet e nevojshme transmetuese për: * Furnizimin e pa ndërprerë me energji elektrike të nënstacioneve të sistemit të shpërndarjes dhe konsumatorëve të energjisë elektrike të lidhur direkt në rrjetin e transmetimit, * Transmetimin e energjisë elektrike të prodhuar nga burimet e vendit, * Tranzitet dhe shkëmbimet e nevojshme me vendet e rajonit. |
| 3.4. Koncepte statistikore dhe përkufizime | **Përkufizimet e variablave bazë**  **Energji në dispozicion** referohet sasisë së energjisë elektrike të prodhuar nga prodhimi vendas i energjisë elektrike plus sasisë së importuar (përfshirë këmbimet) minus sasisë së eksportuar (përfshirë këmbimet).  **Prodhimi neto vendas** llogaritet si shumë e sasisë së energjisë elektrike të prodhuar nga të gjithë prodhuesit në vend si prodhimi i hidrocentraleve, termocentraleve dhe prodhuesit e tjerë.  **Energji termo** i referohet energjisë elektrike të prodhuar nga termocentralet.  **Energji hidro** i referohet sasisë së energjisë elektrike të gjeneruar nga uji në hidrocentrale.  **Konsumi dhe humbjet vetjake** i referohet energjisë elektrike të përdorur nga veprimtaritë ndihmëse të stacionit të energjisë të lidhura direkt me prodhimin si psh. ftohje e ujit, shërbimet e stacionit të energjisë, ngrohje, ndriçim, etj.  **Prodhues të pavarur privatë dhe koncesionarë** u referohen prodhuesve private të energjisë elektrike të cilët në rastin e Shqipërisë përbëhen nga impiante ish-publike të privatizuara ose impiante të ndërtuara nga subjektet private vendëse apo të huaja përmes kontratave koncesionare me Republikën e Shqipërisë. Këta prodhues lidhen direkt në sistemin e transmetimit dhe linçensohen nga Enti Rregullator i Energjisë (ERE) dhe mund të shesin kapacitete ose energji OST-së dhe OSHEE-së, për të mbuluar humbjet në sistemin e transmetimit dhe shpërndarjes, si edhe tek klientë të tjerë.  **Prodhues të tjerë** i referohet prodhimit të energjisë elektrike nga burime të tjera të energjisë, duke përjashtuar energjinë hidro dhe termo.  **Shkëmbimi i energjisë elektrike** i referohet diferencës midis eksportit dhe importit të energjisë elektrike. Kjo përfshin edhe tranzitet dhe shkëmbimet (dhënie - marrje energjie) e nevojshme të energjisë elektrike me vendet e rajonit.  **Konsumi i energjisë elektrike** i referohet përdorimit nga konsumatorë familjarë dhe jo familjarë dhe sasisë së humbjeve në rrjet të energjisë elektrike.  **Humbjet në rrjet** përbëjnë humbjet në transmetim duke përfshirë edhe konsumin vetjak në transmetim si edhe humbjet në shpërndarje. Humbjet teknike në shpërndarje janë të vlerësuara nga OSHEE sh.a. Humbjet jo teknike i referohen diferencës së humbjeve gjithsej në shpërndarje me humbjet teknike në shpërndarje.  **Përdorimi nga konsumatorët** është i barabartë me shumën e energjisë elektrike 4 të konsumuar nga konsumatorë familjarë dhe jo familjarë:  **Familjarët** i referohet sasisë së konsumit të energjisë elektrike në familje.  **Jo familjarët** i referohet sasisë së konsumit të energjisë elektrike nga sektorët e industrisë, transportit, agrikulturës, shërbimeve publike, etj. duke përjashtuar konsumin nga familjarët. |
| 3.5. Njësia statistikore | Operatorët të cilët kryejnë prodhimin, transmetimin ose shpërndarjen e energjisë elektrike. |
| 3.6. Popullata statistikore | Të gjithë prodhuesit, transmetuesit dhe shpërndarësit e energjisë elektrike në vend. |
| 3.7. Zona e referencës | Në nivel kombëtar. |
| 3.8. Mbulimi në kohë | Të dhënat e mbledhura për Bilancin e Energjisë Elektrike datojnë që nga viti 1993. |
| 3.9. Periudha bazë | Nuk aplikohet. |
| 4. Njësia matëse | MWh (mega vat për orë) |
| 5. Periudha e referencës | Ky raport i përket vitit referencë 2020. |
| 6. Mandati institucional | |
| 6.1. Akte ligjore dhe marrëveshje të tjera | Baza ligjore mbi të cilën u mbështetet bilanci i energjisë elektrike përbëhet nga:  1. [Ligji Nr. 17/2018 "Për statistikat zyrtare"](http://www.instat.gov.al/media/3973/ligj-nr-17-dt-542018_per-statistikat-zyrtare.pdf)  2. [Programi i Statistikave Zyrtare për periudhën 2017-2021](http://www.instat.gov.al/al/rreth-nesh/ne-jemi-instat/programi-kombetar-i-statistikave-zyrtare/)  3. Vendimet e Këshillit të Statistikave. Duke qenë se, sipas ligjit të statistikave zyrtare, roli i këtij organi është të mbikëqyrë, mbështesë dhe të marrë vendime në ndihmë të INSTAT-it dhe agjencive të tjera statistikore për të siguruar hartimin dhe zbatimin e Programit të Statistikave Zyrtare, aktet e miratuara nga ky organ janë të rëndësishme për ecurinë e zbatimit të aktiviteteve statistikor si dhe monitorimin e performancës së institucioneve përbërëse të sistemit kombëtar statistikor.  4. Memorandumet e bashkëpunimit të hartuara me institucionet e tjera. |
| 6.2. Shkëmbimi i të dhënave | Statistikat e energjisë elektrike transmetohen në EUROSTAT si pjesë e bilancit të përgjithshëm të energjisë së përpiluar nga Agjencia Kombëtare e Burimeve Natyrore (AKBN).  Aktualisht INSTAT i dërgon disa nga treguesit kryesorë Komisionit Evropian si edhe plotëson një sërë pyetësorësh të organizmave ndërkombëtare në lidhje me statistikat e energjisë elektrike vjetore në vend. |
| 7. Konfidencialiteti | |
| 7.1. Konfidencialiteti - politika | Të dhënat e mbledhura nga operatorët e energjisë elektrike konsiderohen si rreptësisht konfidenciale dhe përdoren vetëm për qëllime statistikore e kërkime shkencore në përputhje me [Ligjin Nr. 17/2018 "Për statistikat zyrtare",](http://www.instat.gov.al/media/3973/ligj-nr-17-dt-542018_per-statistikat-zyrtare.pdf) si dhe [Ligjin Nr. 9887, datë 10.03.2008 "Mbrojtja e të Dhënave Personale".](http://www.pp.gov.al/web/ligj_mbrojtja_e_te_dhenave_personale_40.pdf) Neni 31 i ligjit për statistikat zyrtare përcakton qartë që i gjithë informacioni statistikor i mbledhur nga INSTAT është konfidencial dhe mund të përdoret ose botohet vetëm në tabela përmbledhëse të tilla që nuk identifikojnë njësinë burim të informacionit. |
| 7.2. Konfidencialiteti - trajtimi i të dhënave | INSTAT mbron dhe nuk shpërndan të dhënat që ka mbledhur ose që ka akses, të cilat mundësojnë identifikimin e drejtpërdrejtë ose të tërthortë të njësive statistikore. INSTAT ndërmerr të gjitha masat e duhura për të parandaluar dhe bërë të pamundur identifikimin e njësive statistikore përmes mjeteve teknike të tjera që mund të përdoren nga palët e treta. Të dhënat statistikore që mund të bëjnë të mundur identifikimin e njësisë statistikore, shpërndahen nga INSTAT vetëm në rast se:  a) Këto të dhëna janë trajtuar, siç është përcaktuar në mënyrë të veçantë në Rregullore, këto të dhëna janë trajtuar në mënyrë të atillë, sa nuk krijon paragjykim në lidhje me konfidencialitetin statistikor; ose  b) Njësia statistikore ka dhënë miratimin  përkatës për bërjen publike të të dhënave;  Të dhënat konfidenciale i përcillen INSTAT-it vetëm për qëllime statistikore dhe vetëm personat që kanë të drejtë aksesi tek to, mund të punojnë me to. Çështjet dhe problemet në lidhje me ruajtjen e konfidencialitetit statistikor verifikohen dhe trajtohen nga stafi i INSTAT. Përgjegjësitë e këtij stafi, janë të përcaktojë shkallën e detajeve që mund të shpërndahet dhe të bëhet publike nga INSTAT. Përgjegjësitë e këtij stafi janë të rekomandojë se: në cilin nivel detajimi mund të shpërndahen të dhënat statistikore, në mënyrë që identifikimi i drejtpërdrejtë ose indirekt, i njësisë statistikore të vrojtuar të mos jetë i mundur; kriteret e anonimizimit për mikrodatat që u janë dhënë përdoruesve; dhënia e hyrjes për hulumtuesit në të dhëna konfidenciale për qëllime shkencore. |
| 8. Politika e botimit | |
| 8.1. Kalendari i publikimeve | Njoftimet në lidhje me shpërndarjen e statistikave janë botuar në kalendarin e publikimit, i cili është në dispozicion në faqen e internetit. Njoftime dhe vonesat janë para-njoftuar në këtë kalendarin. Në rastin e vonesave specifikohet data e publikimit të ardhshëm si dhe shpjegimi lidhur me arsyet e vonesave. |
| 8.2. Aksesi në kalendarin e publikimeve | [Kalendari i Publikimeve](http://www.instat.gov.al/al/publikime/kalendari/) është në dispozicion në faqen e internetit të INSTAT. |
| 8.3. Aksesi i përdoruesve | Në përputhje me nenin 34 të Ligji Nr. 17/2018 për Statistikat Zyrtare, statistikat zyrtare shpërndahen në mënyrë që të gjithë përdoruesit të kenë të drejtë të menjëhershme dhe të barabartë, përdoren të gjitha format e mundshme të medias, INSTAT-i dhe agjencitë statistikore, duke pasur në program përgjegjësitë për shpërndarjen, kërkojnë të përmbushin çdo kërkesë të çdo organizate ose individi, për të dhëna të pabotuara ose analiza të veçanta. Kanalet nga të cilat përdoruesit mund të marrin rezultatet e Bilancit të Energjisë janë si më poshtë:  1. Website – online release  2. Kërkesat e shkruara (me postë ose [email](mailto:info@instat.gov.al));  3. Publikimet  4. Seksioni [Kërkesa të dhënash](http://www.instat.gov.al/al/rreth-nesh/kërko-të-dhëna/kërkesë-të-dhënash-formulari/), për përdoruesit e jashtëm. |
| 9. Shpeshtësia e shpërndarjes | Bilanci i Energjisë Elektrike publikohet mbi baza tremujore dhe vjetore. |
| 10. Aksesi në të dhëna dhe qartësia | |
| 10.1. Njoftim për media | Njoftimi për shtyp përmban informacion në lidhje me prodhimin neto vendas, energji termo, energji hidro, konsumi dhe humbjet vetjake, prodhimin e prodhuesve të pavarur privatë dhe koncesionarë, prodhimin e prodhuesve të tjerë, shkëmbimin e energjisë elektrike, konsumin e energjisë elektrike, humbjet në rrjet, përdorimin nga konsumatorët, përdorimi nga konsumatorët familjarë dhe jo familjarë.  Njoftimi për shtyp i bilancit të energjisë elektrike publikohet online në faqen e internetit të INSTAT. Njoftimi për shtyp mund të aksesohet në linkun: [Energjia](http://www.instat.gov.al/al/temat/mjedisi-dhe-energjia/energjia/) |
| 10.2. Publikime | Rezultatet e bilancit të energjisë elektrike gjenden të botuara në Vjetarin Statistikor.Përdoruesit mund ti gjejnë rezultatet në faqen e internetit të INSTAT:   * [Energjia](http://www.instat.gov.al/al/temat/mjedisi-dhe-energjia/energjia/#tab4) * [Vjetari Statistikor](http://www.instat.gov.al/al/publikime/librat/) |
| 10.3. Baza e të dhënave on-line | Të gjitha informacionet vihen në dispozicion në dy gjuhë: Shqip dhe Anglisht. Që nga viti 2011, përmes sistemit Pc-Axis, për përdoruesit e jashtëm në faqen e internetit ofrohet seria kohore e bilancit nga viti 2000 si viti referencë. Gjithashtu në këtë faqe interneti ka një shpjegim të thjeshtë metodologjik. Bazën e të dhënave e aksesoni më poshtë: [Databaza](http://databaza.instat.gov.al/pxweb/sq/DST) |
| 10.4. Aksesi në të dhënat mikro | Të dhënat e bilancit të energjisë elektrike nuk bëhen të disponueshme në nivel mikro. |
| 10.5. Të tjera | Përdoruesit mund të dërgojnë kërkesa të tjera specifike nëpërmjet një sesioni të dedikuar për kontaktet në linku më poshtë: [Kërkesë të dhënash](http://www.instat.gov.al/al/rreth-nesh/kërkesë-të-dhënash/) |
| 10.6. Dokumentimi i metodologjisë | Një shpjegim i shkurtër lidhur me përkufizimet, konceptet kryesore dhe shpjegimet metodologjike për përdoruesit publikohet në njoftimin për shtyp dhe publikimet.  Informacione shtesë u jepen përdoruesve të brendshëm kur është e nevojshme. Në faqen e INSTAT ka një seksion lidhur me metodogjinë mbi hartimin e bilancit të energjisë elektrike në linkun e mëposhtëm: [Energjia](http://www.instat.gov.al/al/temat/mjedisi-dhe-energjia/energjia/#tab4) |
| 10.7. Dokumentimi i cilësisë | Sektori i Statistikave Strukturore dokumenton të gjithë procesin e punës dhe procedurat e hartimit të bilancit të energjisë elektrike për qëllime të brendshme. |
| 11. Manaxhimi i cilësisë | |
| 11.1. Sigurimi i cilësisë | INSTAT është i angazhuar për sigurimin e cilësisë në prodhimin e statistikave zyrtare. Duke u bazuar në [Ligjin Nr. 17/2018 "Për statistikat zyrtare",](http://www.instat.gov.al/media/3973/ligj-nr-17-dt-542018_per-statistikat-zyrtare.pdf) INSTAT përdor metoda dhe procese statistikore në përputhje me parimet dhe standardet shkencore të pranuara ndërkombëtarisht, si dhe kryen analiza të vazhdueshme, me qëllim përmirësimin e cilësisë dhe ofrimin e statistikave të përditësuara. Në kryerjen e detyrave të tij, INSTAT ndjek parimet e përgjithshme të menaxhimit të cilësisë, në përputhje me Kodin e Praktikës së Statistikave Evropiane ([European Statistics Code of Practice](https://ec.europa.eu/eurostat/web/quality/european-statistics-code-of-practice)). INSTAT për sigurimin e cilësisë udhëhiqet nga parimet e mëposhtme: paanshmëria, cilësia e proceseve dhe produkteve statistikore, orientimi për përdoruesit, orientimi për punonjësit, efektiviteti i proceseve statistikore dhe reduktimi i ngarkesës së të intervistuarve.  Sigurimi i cilësinë bëhet nëpërmjet kontrolleve të rregullta për operatorët që veprojnë në fushën e energjisë elektrike. Verifikimet përfshijnë konsistencën e vlerave të energjisë elektrike lidhur me prodhimin, konsumin, shkëmbimin e energjisë elektrike, humbjet në rrjet, përdorimin nga konsumatorët etj. |
| 11.2. Vlerësimi i cilësisë | Të dhënat e bilancit të energjisë elektrike krahasohen me të dhënat e viteve të kaluara për të parë trendin e treguesve të këtij bilanci. Nëse vihen re diferenca statistikore mbi 5%, atëherë verifikohen edhe njëherë të dhënat nga evidencat me operatorët e prodhimit, transmetimit dhe shpërndarjes së energjisë elektrike. |
| 12. Rëndësia | |
| 12.1. Nevojat e përdoruesit | Përdoruesit e bilancit të energjisë elektrike janë përdorues të jashtëm. Me përdorues të jashtëm nënkuptojmë:   * Institucione të administratës publike, * Universitetet * Organizatat jo fitimprurëse kombëtare dhe ndërkombëtare * Bizneset * Kërkues, student edhe të tjerë grupe të ngjashme.   Bilanci i energjisë elektrike i dërgohet në baza tremujore dhe vjetore një grupi të caktuar përdoruesish me e-mail. |
| 12.2. Kënaqësia e përdoruesit | Page Views (Klikime) në lidhje me Bilancin e Energjisë Elektrike për vitin 2020 janë rreth 11,577 klikime.  Gjatë 2020 INSTAT ka kryer vrojtimin për matjen e kënaqësisë së përdoruesve. Rezultatet e vrojtimit për 2020 tregojnë se cilësia e përgjithshme e temës "Energjia" është vlerësuar me 3.67 (73.4%) nga një shkalle prej 1 (shumë dobët) në 5 (shumë mirë).  INSTAT organizon cdo vit [Anketën e Kënaqësisë se Përdoruesve](http://www.instat.gov.al/al/dokumentimi/cil%C3%ABsia-statistikore/anketa-mbi-k%C3%ABnaq%C3%ABsin%C3%AB-e-p%C3%ABrdoruesve/). |
| 12.3. Plotshmëria | Ky botim është një botim kombëtar dhe nuk është pjesë e kërkesave të Eurostat. |
| 13. Saktësia dhe besueshmëria | |
| 13.1. Saktësia e përgjithshme | Në përgjithësi të dhënat janë kontrolluar me vitet e mëparshme për të identifikuar ndonjë ndryshim të rëndësishëm në ecurinë e të dhënave si dhe me operatorët e prodhimit, transmetimit dhe shpërndarjes së energjisë elektrike. |
| 13.2. Gabim i kampionimit | Nuk aplikohet. |
| 13.3. Gabim jo i kampionimit | Mos përgjigje të njësive statistikore nuk kemi sepse të dhënat janë siguruar nga burime administrative të cilat kanë detyrim ligjor ti përgjigjen kërkesave të INSTAT. Mos-përgjigje në nivel variabli gjithashtu nuk ka sepse çdo operator ka detyrim ligjor të plotësojë çdo tregues të kërkuar nga INSTAT. |
| 14. Afatet kohore dhe përpikmëria | |
| 14.1. Afatet kohore | Rezultatet e “Bilancit te Energjisë Elektrike” janë publikuar në faqen e internetit të INSTAT 62 ditë pas përfundimit të periudhës referuese (T + 62 ditë). Periudha referuese e rezultateve të Bilancit te Energjisë Elektrike 2020 është 31 Dhjetori 2020   |  |  | | --- | --- | | Periudha referuese | 12/31/2020 | | Data e publikimit | 3/3/2021 | | Afatet kohore | 62 | |
| 14.2. Përpikmëria | Të dhënat e Anketës së Bilancit te Energjisë Elektrike, publikohen bazuar në kalendarin e publikimeve. Publikimi i Bilancit te Energjisë Elektrike ka qenë i përpiktë në kohë në 100 % të publikimeve të kryera gjatë viteve.   |  |  | | --- | --- | | Periudha referuese | 12/31/2020 | | Data e shpallur | 3/3/2021 | | Data e publikimit | 3/3/2021 | | Vonesa në kohë | 0 | |
| 15. Koherenca dhe Krahasueshmëria | |
| 15.1. Krahasueshmëria gjeografike | Informacioni i të dhënave të Bilancit të Energjisë Elektrike është i krahasueshëm gjeografikisht sepse ato sigurohen nga burime administrative. |
| 15.2. Krahasueshmëria kohore | Statistikat e Bilancit të Energjisë Elektrike datojnë që nga viti 1993. Të dhënat nga viti 2000 janë më të krahasueshme në seri kohore, duke na garantuar një krahasueshmeri prej 21 vitesh (CC2=Jlast-Jfirst+1=21). |
| 15.3. Koherenca e ndërthurjes së fushave | Nuk aplikohet. |
| 15.4. Koherenca e brendshme | Konsistenca e brendshme e të dhënave kontrollohen para se të finalizohen. Kontrollohen gjithashtu lidhjet midis variablave dhe koherenca në serinë e tyre. |
| 16. Kostoja dhe ngarkesa | Për të hartuar dhe prodhuar bilancin e energjisë elektrike, punon vetëm një punonjës. Kostot e prodhimit të bilancit të energjisë elektrike janë minimale duke qënë se për mbledhjen e të dhënave përdoret shkresa zyrtare (nëpërmjet postës) dhe me anë të email-it. |
| 17. Rishikimi i të dhënave | |
| 17.1. Politika e rishikimit | Politikat e rishikimit të bilancit të energjisë elektrike bëhen në përputhje me politikën e rishikimit si dhe politikën e trajtimit të gabimeve të vendosura nga INSTAT. Për më shumë referohuni:   * [Politika e revizionimit](http://www.instat.gov.al/media/2829/politika_e_revizionimit.pdf) * [Politika e trajtimit të gabimeve](http://www.instat.gov.al/media/2828/politika_e_trajtimit_te_gabimeve.pdf) |
| 17.2. Praktika e rishikimit | Të dhënat e energjisë elektrike rishikohen në rastet kur ka njoftime për ndryshime nga raportimet e operatorëve.  Të gjitha rishikimet janë bërë transparente për përdoruesit dhe janë pjesë e çdo botimi. |
| 18. Përpunimi statistikor | |
| 18.1. Burimi i të dhënave | Si burim i vetëm i mbledhjes së të dhënave janë të dhënat administrative të siguruara nga tre operatorët që operojnë në fushën e energjisë elektrike:   * KESH sh.a që prodhon, transformon dhe kryen shitjen dhe blerjen e energjisë elektrike; * OSHEE sh.a që kryen furnizimin, shitjen e energjisë elektrike si edhe operimin dhe menaxhimin e rrjetit të shpërndarjes; * OST sh.a që operon në sistemin e transmetimit të energjisë elektrike nga pikëpamja fizike dhe e shpërndarjes. OST sh.a garanton kapacitetet e nevojshme transmetuese. |
| 18.2. Shpeshtësia e grumbullimit të të dhënave | Të dhënat grumbullohen në baza tremujore dhe vjetore, me detajime mujore të grumbulluara prej burimeve administrative. |
| 18.3. Grumbullimi i të dhënave | Të dhënat e bilancit të energjisë elektrike kërkohen me anë të shkresës zyrtare dhe sigurohen nëpërmjet adresave postare ose elektronike. |
| 18.4. Vlefshmëria e të dhënave | Vlefshmëria e të dhënave bëhet duke krahasuar të dhënat e vlerave aktuale apo me ato të një viti paraardhës. |
| 18.5. Përpilimi i të dhënave | Përpilimi i të dhënave i referohet krijimit të një bilanci energjie i cili barazon sasinë e vënë në dispozicion për konsum me sasinë e konsumuar në vend. Në rastin e diferencave statistikore në këto sasi gjykohet në cilësinë dhe saktësinë e të dhënave dhe ju ridërgohet operatorëve për konfrimim të shifrave dhe arsyetim të situatës. |
| 18.6. Rregullimi | Nuk aplikohet. Asnjë përshtatje sezonale nuk i bëhet të dhënave të grumbulluara. |
| 19. Komente |  |
| Aneks | |
|  | |